मांदल की थाप पर थिरके, व्यंजनों का लिया स्वाद
भास्कर संवाददाता | धुलकोट/नेपानगर
सोमवार को धुलकोट में भोंगर्या पर्व का पहला हाट बाजार लगा। इसमें आसपास के करीब 25 से अधिक गांव के 10 हजार से ग्रामीणों ने शामिल होकर भोंगर्या पर्व मनाया। मांदल की थाप और आदिवासी गीत पर थिरकते हुए नृत्य किया।
सुबह से देर शाम तक पर्व में फोटो स्टूडियो के साथ सेल्फी का भी क्रेज देखा गया। युवक-युवतियों ने पारंपरिक वेशभूषा के साथ वेस्टर्न कल्चर में जींस-टीशर्ट में मस्ती की। एक-दूसरे को गुलाल लगाकर होली की बधाई दी।
सोमवार को भोंगर्या की शुरुआत हुई है। पर्व के तहत भगवानिया, बोरी, दवाटिया, झिपाजरिया, अंबा, सराय, रोहणी, उतांबी, सुक्ता गंभीरपुरा, इटारिया, खातला सहित 10 हजार से अधिक लोगों ने शामिल हुए। दुकानदारों और व्यापारियों ने पूर्व से ही हाट बाजार में विशेष तैयारियां कर रखी थी। हाट में हार, कंगन, मिठाई, मीठी सेव, लड्डू, जलेबी, भजिए के अलावा कई प्रकार के व्यंजनों का ग्रामीणों ने स्वाद चखा। आदिवासी युवकों ने मुंह में पान का बीड़ा दबाकर युवतियों को रिझाया।
गले में गमछा, कुर्ता और जींस पहनी। समाज के वरिष्ठ भी आदिवासी पारंपरिक वेशभूषा में ही आए। हाट में मुख्य रूप से मांदल की थाप लोगों के आकर्षण का केंद्र रही। 10 से अधिक मांदल हाट में आए। कुछ के बीच स्पर्धा भी हुई। इसे सभी ने उत्साह से नृत्य किया। महिलाओं और युवतियों ने सौंदर्य सामग्री खरीदी। साथ ही झूलों में बैठकर आनंद उठाया।
धुलकोट में भोंगर्या हाट में मांदल की थाप में झूमे युवा। एक-दूसरे को गुलाल लगाकर होली खेली।
भोंगर्या हाट
awa_Deva mai_Deva hin_Deva hin_Deva hin_Deva hin_Deva bho_Deva kas_Deva